O demonstrație ciudată, teoretic dedicată Alexandrei Măceșanu, a avut loc ieri în fața Ministerului de Interne.

Unchiul fetei, Alexandru Cumpănașu, i-a chemat pe bucureșteni la un protest în ziua în care adolescenta ar fi împlinit 16 ani.

FOTO: INQUAM PHOTOS - Octav Ganea

Manifestarea nu a fost însă despre Alexandra, ci despre unchiul care susține că vrea să candideze la președinție. Cei 50 de participanți au purtat tricouri cu chipul acestuia, s-au fotografiat fericiți alături de el și au semnat pentru candidatura sa.

Totul a culminat cu momentul în care Alexandru Cumpănașu a declarat că fata este în viață şi le-a cerut oamenilor să-i cânte "La mulți ani".

Redactare Georgiana Marina